CELEX: 62012TN0178
Language: fi
Date: 2012-04-17 00:00:00
Title: Asia T-178/12: Kanne 17.4.2012 — Khwanda v. neuvosto

16.6.2012   
            
            
               FI
            
            
               Euroopan unionin virallinen lehti
            
            
               C 174/27
            
         Kanne 17.4.2012 — Khwanda v. neuvosto
   (Asia T-178/12)
   2012/C 174/45
   Oikeudenkäyntikieli: englanti
   
      Asianosaiset
   
   
      Kantaja: Mahran Khwanda (Damaskos, Syyria) (edustajat: solicitor S. Jeffrey, solicitor S. Ashley, D. Wyatt, QC ja barrister R. Blakeley)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Syyriaan kohdistettavista rajoittavista toimenpiteistä annetun päätöksen 2011/782/YUTP täytäntöönpanosta 23.1.2012 annetun neuvoston täytäntöönpanopäätöksen 2012/37/YUTP (EUVL L 19 s. 33) liitteessä olevan 22 kohdan kantajaa koskevilta osin
            
         
               —
            
            
               kumoamaan Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 33 artiklan 1 kohdan täytäntöönpanosta 23.1.2012 annetun neuvoston täytäntöönpanoasetuksen (EU) N:o 55/2012 (EUVL L 19, s. 6) liitteessä olevan 22 kohdan kantajaa koskevilta osin
            
         
               —
            
            
               toteamaan, ettei neuvoston päätöksen 2011/782/YUTP (1) 18 artiklan 1 kohtaa ja 19 artiklan 1 kohtaa voida soveltaa kantajaan
            
         
               —
            
            
               toteamaan, ettei neuvoston asetuksen (EU) N:o 36/2012 (2) 14 artiklan 1 kohtaa ja 15 artiklan 1 kohtaa voida soveltaa kantajaan
            
         
               —
            
            
               toteamaan, että neuvoston päätöksen 2012/37/YUTP liitteessä olevan 22 kohdan ja neuvoston asetuksen (EU) N:o 55/2012 liitteessä olevan 22 kohdan kumoaminen tulee voimaan välittömästi
            
         
               —
            
            
               velvoittaa neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että
               
                           —
                        
                        
                           ne aineelliset kriteerit, jotka koskevat henkilön nimeämistä kyseisten toimien mukaisesti, eivät kantajan tapauksessa täyty, koska hänen nimeämiselleen ei ole minkäänlaista oikeudellista tai tosiseikkoihin liittyvää perustetta, ja että neuvosto teki tältä osin ilmeisen arviointivirheen; että lisäksi neuvosto nimesi kantajan riittämättömien todisteiden perusteella
                        
                     
                           —
                        
                        
                           että kantaja esitti vahvaa näyttöä tukeakseen väitettään siitä, että hän oli toiminut aktiivisesti estääkseen hallitusta kannattavia joukkoja saamasta haltuunsa Qadmous Transportin busseja, ja että neuvosto puolestaan ei ollut esittänyt riittävästi näyttöä näiden väitteiden kumoamiseksi.
                        
                     
         
               2)
            
            
               Toinen kanneperuste, joka perustuu siihen, että
               
                           —
                        
                        
                           kantajan nimeäminen loukkaa hänen ihmisoikeuksiaan ja perusvapauksiaan, mukaan lukien hänen oikeuttaan siihen, että hänen yksityis- ja perhe-elämäänsä ja omaisuudensuojaansa kunnioitetaan, ja/tai loukkaa suhteellisuusperiaatetta.
                        
                     
         
               3)
            
            
               Kolmas kanneperuste, joka perustuu siihen, että
               
                           —
                        
                        
                           neuvosto on joka tapauksessa rikkonut menettelymääräyksiä seuraavasti: a) se ei ole ilmoittanut kantajalle hänen nimeämisestään henkilökohtaisesti, b) se ei ole ilmoittanut asianmukaisia ja riittäviä syitä kantajan nimen sisällyttämiselle luetteloon ja c) se ei ole kunnioittanut kantajan puolustautumisoikeuksia ja oikeutta tehokkaaseen oikeussuojaan.
                        
                     
         
      (1)  EUVL L 319, s. 56.
   
      (2)  EUVL L 16, s. 1.